**Tenk Községi Önkormányzati Képviselő - testületének 48/2015.(IX.09.) számú határozata:**

Tenk Községi Önkormányzat Képviselő- testülete megvitatta a csatlakozás a Bursa Hungarica felsőoktatási önkormányzati ösztöndíjrendszer 2016. évi fordulójához tárgyú előterjesztést és a következő határozatot hozta:

1. Tenk Községi Önkormányzat Képviselő- testülete kifejezi azt a szándékát, miszerint 2016. évre csatlakozik a Bursa Hungarica Felsőoktatási Önkormányzati Ösztöndíjpályázathoz.
2. Tenk Községi Önkormányzat Képviselő- testülete felhatalmazza Tenk Község polgármesterét a csatlakozást jelentő Nyilatkozat aláírására és a pályázati kiírások közzétételére.

Felelős: Szopkó Tamás polgármester

Határidő: 2015. október 01.

**Tenk Községi Önkormányzati Képviselő - testületének 49/2015.(IX.09.) számú határozata:**

Tenk Község Önkormányzatának Képviselő- testülete megtárgyalta a települési önkormányzatok szociális célú tüzelőanyag vásárlásához kapcsolódó kiegészítő támogatására kiírt pályázat tárgyú előterjesztést és a következő határozatot hozta:

1. Tenk Község Önkormányzatának Képviselő- testülete megismerte a Belügyminiszter által hirdetett, a települési önkormányzatok szociális célú tüzelőanyag vásárláshoz kapcsolódó kiegészítő támogatására kiírt pályázatot és úgy dönt, hogy tűzifavásárlás iránti igényt nyújt be, 154 m3 kemény lombos fafajta mennyiségre.
2. Tenk Község Önkormányzatának Képviselő- testülete Tenk község 2015. évi költségvetésben a 154 m 3 szociális tűzifavásárlás céljára benyújtott igényéhez 1.000,- Ft/ erdei m3 +ÁFA önrészt biztosít, a teljes önrész összege 195.580,- Ft, amely összeg Tenk község 2105. évi költségvetése általános tartalék soráról kerül átvezetésre.
3. Tenk Község Önkormányzata vállalja, hogy a szociális célú tűzifa támogatásban részesülőktől ellenszolgáltatást nem kér.

Határidő: 2015. szeptember 30.

Felelős: Szopkó Tamás polgármester

**Tenk Községi Önkormányzati Képviselő - testületének 50/2015.(IX.09.) számú határozata:**

Tenk Község Önkormányzat Képviselő- testülete megtárgyalta a települési önkormányzatok rendkívüli önkormányzati költségvetési támogatásáról szóló pályázat tárgyában előterjesztett indítványt és a következő határozatot hozta:

1. Tenk Község Önkormányzat Képviselő- testülete úgy dönt, hogy az önkormányzatok rendkívüli támogatására kiírt pályázatát benyújtja.
2. A Képviselő- testület felhatalmazza Tenk Község Önkormányzat polgármesterét, hogy a pályázat benyújtásához szükséges intézkedéseket megtegye, a pályázatot benyújthassa.

Felelős: Szopkó Tamás polgármester

Határidő: Értelem szerint